Kláštor Paray-le-Monial

Kláštor Paray-le-Monial je benediktínsky kláštor vo francúzskej obci Paray-le-Monial v Burgundsku. V roku 973 ho založíl gróf Lambert zo Chalonu. V roku 999 bol podriadený kláštoru v Cluny a stavba kláštorného kostola zo začiatku 12. storočia bola inšpirovaná predlohou Cluny III. Pôvodný plán bol pre nedostatok finančných prostriedkov oklieštený. Bola postavená trojloďová bazilika s mohutnou priečnou loďou a s hlavnou vežou nad krížením, s vencom kaplniek okolo chóru, s pomerne krátkou loďou a s dvoma vežami a predsieňou na západe. Rozvoj kláštora i priľahlého mestečka ustal počas náboženských vojen v 16. storočí. Kostol slúžil ako farský kostol a od roku 1873 sa stal bazilikou, cieľom každoročnej náboženskej púte. Literatúra Jean-Noël Barnoud, Nicolas Reveyron, Gilles Rollier: Paray-le-Monial. Zodiaque, Paris 2004, ISBN 2-7369-0310-2 Iné projekty Commons ponúka multimediálne súbory na tému Kláštor Paray-le-Monial Externé odkazy Sanctuaires de Paray-Le Monial Fotografie a plány Zdroj Tento článok je čiastočný alebo úplný preklad článku Klášter Paray-le-Monial na českej Wikipédii.